Skryf vroeg in en kry korting vir jaarkongres - Bladsy 2
Nuusflitse – Mei 2019 - Skryf vroeg in en kry korting vir jaarkongres
Die fokus sal weer vanjaar by Vrystaat Landbou (VL) se jaarkongres op sy lede val. Verlede jaar was die tema Terug na ons lede en vanjaar is dit Wat is my rol as lid van Vrystaat Landbou?
VL wil graag sy lede aanmoedig om vroegtydig vir die jaarkongres, aandfunksie en damesprogram in te skryf. Diegene wat teen 4 Julie 2019 registreer, kan boonop spesiale korting op registrasiefooie kry. Die finale sperdatum vir inskrywings, teen die gewone tarief, is 25 Julie 2019. Sien die dokumente aangeheg vir meer inligting.
Die jaarkongres vind op 7 en 8 Augustus 2019 by Monte Bello Estate, die aandfunksie op 7 Augustus 2019 by Leopards & Lace en die damesprogram op 8 Augustus 2019 by Urth in Bloemfontein plaas. Die oproep vir die kongres, aandfunksie en damesprogram is reeds op 7 Mei 2019 aan alle landbouverenigings en VL strukture gestuur.
Beskrywingspunte en landbouvereniging van jaar
Beskrywings- of besprekingspunte vir die jaarkongres, wat via die landbouvereniging voorgelê word, moet VL se kantoor teen 27 Junie 2019 bereik. Die kongres se agendakomitee vergader in die tweede week van Julie 2019 en sal dan die verskillende punte oorweeg, waarna die kongresprogram aan afgevaardigdes en affiliasies gestuur sal word. Sien die oproep hieronder vir meer inligting.
VL moedig ook sy landbouverenigings aan om in te skryf vir die Landbouvereniging van die Jaar kompetisie. Hierdie gesogte eerbewys word aan die landbouvereniging toegeken wat uitsonderlik funksioneer. Die sluitingsdatum vir inskrywings is 3 Julie 2019. Agri Hertzogville is in 2018 as Landbouvereniging van die Jaar aangewys.
VL sal oudergewoonte ’n heerlike damesprogram 8 Augustus 2019 in die Rosestad aanbied. Dit beloof om ’n ontspanne oggend vol verrassings en opwinding te wees. Die gasspreker is die bekende aktrise, regisseur en TV-aanbieder Lizz Meiring.
Beskrywingspunte vir jaarkongres: 27 Junie 2019
Klik hier vir ’n inskrywingsvorm vir die jaarkongres, aandfunksie en damesprogram, asook die indien van beskrywingspunte.